
Narva Linnavalikogu 06.08.2009 otsuse nr 111 „Linnavara võõrandamine 

(kinnistu Aleksander Puškini tn 31, Narva)” ja Narva Linnavolikogu 28.04.2011 otsuse nr 66 „Narva Linnavalikogu 06.08.2009 otsuse nr 111 „Linnavara võõrandamine 
(kinnistu Aleksander Puškini tn 31, Narva)”muutmine” kehtetuks tunnistamine

«Kohaliku omavalitsuse korralduse seaduse» § 30 lg 1 p 1 alusel ning juhindudes Narva Linnavolikogu 29.06.2000. a määrusega nr 36/16 kinnitatud «Narva linna põhimääruse» p-st 6.2.1.5, Narva Linnavalitsuse 25.05.1994. a määrusega nr 486 kinnitatud «Narva Linnavalitsuse reglemendi»  p-dest 7.4 ja 8.1 ning Narva Linnavolikogu 20.04.2006. a määruse nr 16 «Narva Linnavolikogu töökord» § 13 lg 1 l-st 2
Narva Linnavalitsus võtab vastu protokollilise otsuse:
1. Taotleda Narva Linnavolikogus otsuse vastuvõtmist vastavalt lisatud eelnõule.

2. Volitada Narva abilinnapea Natalja Šibalova´t antud küsimust Linnavolikogus ette kandma.

Narva Linnavalikogu 06.08.2009 otsuse nr 111 „Linnavara võõrandamine 

(kinnistu Aleksander Puškini tn 31, Narva)” ja Narva Linnavolikogu 28.04.2011 otsuse nr 66 „Narva Linnavalikogu 06.08.2009 otsuse nr 111 „Linnavara võõrandamine 
(kinnistu Aleksander Puškini tn 31, Narva)”muutmine” kehtetuks tunnistamine

1. Asjaolud ja menetluse käik

Narva Linnavalitsuse Linnavara- ja Majandusameti (edaspidi ka Linnavara- ja Majandusamet) bilansis on Narvas aadressil Aleksander Puškini tänav 31 asuv kinnistu bilansilise kogumaksumusega 184 013,62 eurot, mille koosseisu kuuluvad: 

· maa bilansilise maksumusega 1 502,75 eurot (kinnistu katastritunnus 51101:004:0098, sihtotstarve – 100% ühiskondlike hoonete maa, pindala 3 359 m2);

· neljakorruseline hoone kogupinnaga 3 226 m2, bilansilise maksumusega 175 757,03 eurot;

· soojussõlm bilansilise maksumusega 6 753,84 eurot.

Samuti on bilansis veetorud D=500 mm PE 35,40 m, kanalisatsioon D=200 mm KER 38,7 m D=250 mm met 56,1 m, asfaltbetoonteed 375 m2.

06.08.2009 võeti vastu Narva Linnavolikogu otsus nr 111 „Linnavara võõrandamine (kinnistu Aleksander Puškini tn 31, Narva)”, mille alusel Linnavara- ja Majandusamet kuulutas kinnistu võõrandamiseks välja eelläbirääkimistega pakkumise alghinnaga 6 900 000 krooni. Osavõtutasu oli 25 000 krooni ja tagatisraha 690 000 krooni. 
Kinnistu võõrandamise lisatingimuseks oli ostja poolt investeeringute tegemine. 

Linnavara- ja Majandusamet avaldas linnavara müügikuulutused ajalehtedes Äripäev ja Gorod. Määratud tähtajaks ei laekunud ühtki ostupakkumist ning eelläbirääkimistega pakkumine tunnistati nurjunuks.
Ober-Hausi Kinnisvarafirma 05.01.2010 ekspertarvamuse kohaselt oli Narvas Aleksander Puškini tn 31 asuva kinnistu turuväärtus 31.12.2009 seisuga 2 131 500 krooni.

Aleksander Puškini tn 31 asuva linnavara võõrandamist arutati Narva Linnavalitsuse linnavarakomisjoni 08.09.2010 koosolekul (protokoll nr 9), kus jõuti järeldusele, et eksperdi pakutud turuhind on liiga madal ning otsustati käsitleda linnavara võõrandamise küsimust uuesti mitte enne 2011. a aprilli.
Vastavalt Ober-Hausi Kinnisvarafirma 19.01.2011 ekspertarvamusele oli Narvas Aleksander Puškini tn 31 asuva kinnistu turuväärtus 31.12.2010 seisuga 136 227,68 eurot.

Pindi Kinnisvara AS esialgsel hinnangul võis kinnistu  turuväärtus seisuga 31.03.2011 olla alates 2 000 000 krooni (ehk 127 823,30 eurot) kuni 2 200 000 krooni (ehk 140 605,63 eurot).
28.04.2011 võttis Narva Linnavolikogu vastu otsuse nr 66 „Narva Linnavalikogu 06.08.2009 otsuse nr 111 „Linnavara võõrandamine (kinnistu Aleksander Puškini tn 31, Narva)”muutmine”, mille alusel kuulutas Linnavara- ja Majandusamet kahel korral (2011. a mais ja 2012. a mais) välja eelläbirääkimistega pakkumise kinnistu võõrandamiseks alghinnaga 137 000 eurot. Osavõtutasu oli 1 600 eurot ja tagatisraha 13 622 eurot. Määratud tähtaegadeks ei laekunud ühtegi ostupakkumist ning eelläbirääkimistega pakkumised tunnistati nurjunuks.
05.06.2012 esitas MTÜ Sotsiaalse Adaptatsiooni Keskus Narva Linnavalitsusele taotluse, milles palus anda Aleksander Puškini tänav 31 asuva kinnistu talle tasuta kasutusse tähtajaga 50 aastat. MTÜ Sotsiaalse Adaptatsiooni Keskus planeerib investeerida varasse lähima 5 aasta jooksul vähemalt 500 000,00 eurot. Ehitist planeeritakse kasutada õppekeskusena.

Küsimust arutati Narva Linnavalitsuse linnavarakomisjoni 12.06.2012.a. koosolekul (protokoll nr 7), kus otsustati:
1. Teha ettepanek tunnistada kehtetuks Narva Linnavolikogu 06.08.2009 otsus nr 111 „Linnavara võõrandamine (kinnistu Aleksander Puškini tn 31, Narva)” ja 28.04.2011 otsus nr 66 „Narva Linnavalikogu 06.08.2009 otsuse nr 111 „Linnavara võõrandamine (kinnistu Aleksander Puškini tn 31, Narva)”muutmine”.

2. Anda Narvas Puškini 31 asuv hoone MTÜ Sotsiaalse Adaptatsiooni Keskus tasuta kasutusse  tähtajaga 5 aastat. 

3. Pärast linnavarasse vähemalt 500 000,00 euro suuruse investeeringu tegemist pikendada tasuta kasutamise lepingu tähtaega 25 aastale.

4. Narva Linnavalitsuse Linnavara- ja Majandusametil esitada antud küsimus Narva Linnavalitsuse istungile protokolliliste otsuste vastuvõtmiseks.

2. Õiguslikud alused

HMS § 64 lõike 2 alusel otsustab haldusorgan haldusakti kehtetuks tunnistamise kaalutlusõiguse kohaselt, kui seadus ei keela haldusakti muuta või ei kohusta haldusakti muuta. 

HMS § 68 lõike 2 alusel otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal. 
Narva Linnavolikogu 09.06.2005 määruse nr 18/55 “Linnavara võõrandamise kord” punkti 9.1. alusel on linnavara võõrandamise otsustamine kinnisvara suhtes bilansilise maksumusega 64 000 eurot ja enam linnavolikogu pädevuses.

HMS § 70 lõike 1 sätestab, et haldusakt tunnistatakse kehtetuks iseseisva haldusaktiga.
3. Otsus

3.1. Tunnistada kehtetuks Narva Linnavalikogu 06.08.2009 otsus nr 111 „Linnavara võõrandamine (kinnistu Aleksander Puškini tn 31, Narva)” ja Narva Linnavolikogu 28.04.2011 otsus nr 66 „Narva Linnavalikogu 06.08.2009 otsuse nr 111 „Linnavara võõrandamine (kinnistu Aleksander Puškini tn 31, Narva)”muutmine”.
4. Rakendussätted
4.1. Narva Linnavolikogu kantseleil teha otsus teatavaks Narva Linnavalitsusele.

4.2. Otsus jõustub seadusega sätestatud korras.

4.3. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

Aleksandr Jefimov

